Gøge

 
Gøge (Cuculidae) er en familie af fugle, der fortrinsvis er udbredt i de tropiske områder af Jorden. Lidt over en tredjedel af de cirka 150 arter er kendt for at være redeparasitter. I Danmark er gøgen (Cuculus canorus) almindelig, mens tre andre arter er truffet nogle få gange.

Gøge bliver her opfattet som den eneste familie i ordenen gøgefugle. Andre autoriteter har især tidligere inkluderet turakoer, der nu placeres i sin egen orden Musophagiformes.

Fællestræk 

I størrelse svinger gøgene mellem en spurvs og en ravns. Halen er ofte lang og den aftager gradvist i længde fra midten og udefter. Fodens fjerde tå er en vendetå, således at to tæer vender fremad og to vender tilbage. De fleste arter af gøge opholder sig hovedsageligt i træerne, men nogle arter færdes dog udelukkende på jorden. Føden er overvejende animalsk.

Knap 60 arter af gøge lever som redeparasitter og bygger ikke selv rede, men lægger æg i andre fugles reder. Hovedparten af disse arter tilhører den gamle verdens gøge i tribusen Cuculini. Mange andre arter bygger dog rede og her deltager begge køn i rugningen og opfostringen af ungerne.

Gøge er udbredt i alle verdensdele, bortset fra Antarktis, men er hyppigst i troperne.

Underfamilier og slægter 
De 147 arter af gøge deles taksonomisk i 32 slægter, fordelt på fem underfamilier. Desuden er to arter uddøde indenfor de sidste 300 år: sneglegøg (Coua delalandei) fra Madagaskar og Nannococcyx psix fra Sankt Helena.

Eksempler på slægter (og arter):
 Slægt: Crotophaga (3 arter)
 Ani - Crotophaga ani
 Stor ani - Crotophaga major
 Furenæbbet ani - Crotophaga sulcorostris
 Slægt: Geococcyx (2 arter)
 Jordgøg - Geococcyx velox
 Stor jordgøg - Geococcyx californiensis
 Slægt: Coua (10 arter)
 Blå silkegøg - Coua caerulea
 Løbesilkegøg - Coua cursor
 Stor silkegøg - Coua gigas
 Sneglegøg - Coua delalandei †
 Olivensilkegøg - Coua coquereli
 Rødbrystet silkegøg - Coua serriana
 Mørkbrystet silkegøg - Coua reynaudii
 Brunkronet silkegøg - Coua ruficeps
 Toppet silkegøg - Coua cristata
 Lille silkegøg - Coua verreauxi
 Slægt: Centropus (28 arter)
 Sporegøg - Centropus senegalensis
 Andamansporegøg - Centropus andamanensis
 Slægt: Clamator (4 arter)
 Skadegøg - Clamator glandarius
 Jacobinergøg - Clamator jacobinus
 Akacieskadegøg - Clamator levaillantii
 Rødvinget skadegøg - Clamator coromandus
 Slægt: Coccyzus (13 arter)
 sortnæbbet gøg
 Slægt: Cuculus (11 arter)
 Gøg - Cuculus canorus
 Skovgøg - Cuculus saturatus
 Lille gøg - Cuculus poliocephalus
 Eremitgøg - Cuculus solitarius
 Sortgøg - Cuculus clamosus
 Kortvinget gøg - Cuculus micropterus
 Lille skovgøg - Cuculus lepidus
 Afrikansk gøg - Cuculus gularis
 Orientgøg - Cuculus optatus
 Sulawesigøg - Cuculus crassirostris
 Madagaskargøg - Cuculus rochii

 Slægt: Chrysococcyx (13 arter)
 Guldgøg - Chrysococcyx caprius
 Gulbuget gøg - Chrysococcyx cupreus
 Gulstrubet bronzegøg - Chrysococcyx flavigularis
 Hvidbuget smaragdgøg - Chrysococcyx klaas
 Grøn bronzegøg - Chrysococcyx maculatus
 Violet bronzegøg - Chrysococcyx xanthorhynchus
 Rødgumpet bronzegøg - Chrysococcyx basalis
 Bronzegøg - Chrysococcyx lucidus
 Rødvinget bronzegøg - Chrysococcyx meyerii
 Lille bronzegøg - Chrysococcyx minutillus
 Hvidbrynet bronzegøg - Chrysococcyx osculans
 Rødstrubet bronzegøg - Chrysococcyx ruficollis
 Langnæbbet gøg - Chrysococcyx megarhynchus

Billeder

Se også 
 Uddøde fugle

Noter

Kilder og eksterne henvisninger 
 Poul Hald-Mortensen (red. Hans Hvass), Danmarks Dyreverden, 2. udgave, Rosenkilde og Bagger 1978, bind 7, side 274. .
 Danske navne på alverdens FUGLE Arkiveret version fra juli 2013.